Η Άνω Κορυφή ήταν χωριό το οποίο αποτελούταν από 300 περίπου κατοίκους (Απογραφή 1940: 326 άτομα - 172 άρρενες και 154 θήλεις) και άνηκε στην κοινότητα της Κάτω Κορυφής, επαρχία Αλμωπίας Νομού Πέλλας. Το χωριό καταστράφηκε και ξαναχτίστηκε αρκετές φορές έως την τελευταία και ολοσχερή καταστροφή του το 1947 κατά τη διάρκεια του Ελληνικού εμφυλίου πολέμου. Επίσης δεν το άφησε ανεπηρέαστο ούτε ο πρώτος παγκόσμιος πόλεμος καθώς το 1916 το χωριό καταστράφηκε ξανά. Αυτή τη φορά όμως οι κάτοικοι το ξανάχτισαν μετά από δύο χρόνια το 1918.